b'\n_START_ARTICLE_\nKlampumas\n_START_PARAGRAPH_\nKlampumas arba vidin\xc4\x97 trintis\xc2\xa0\xe2\x80\x93 procesas dujose ar skys\xc4\x8diuose, kada d\xc4\x97l gretim\xc5\xb3 skirtingais grei\xc4\x8diais judan\xc4\x8di\xc5\xb3 sluoksni\xc5\xb3, atsiranda impulso perdavimas i\xc5\xa1 greitesni\xc5\xb3 sluoksni\xc5\xb3 l\xc4\x97tesniems. Tai yra perna\xc5\xa1os rei\xc5\xa1kinys, perne\xc5\xa1amas judesio kiekis grei\xc4\x8dio gradiento ma\xc5\xbe\xc4\x97jimo kryptimi._NEWLINE_Klampumas nusako skystos ar dujin\xc4\x97s med\xc5\xbeiagos pasiprie\xc5\xa1inim\xc4\x85 \xc5\xa1ly\xc4\x8diai, kai med\xc5\xbeiaga yra tarp dviej\xc5\xb3 plok\xc5\xa1teli\xc5\xb3, judan\xc4\x8di\xc5\xb3 skirtingais sluoksniais.\n_START_SECTION_\nStiklinis kapiliarinis viskozimetras\n_START_PARAGRAPH_\nStikliniai kapiliariniai viskozimetrai yra skirti kinematiniam klampumui matuoti. \xc5\xbdinomas naftos kiekis yra leid\xc5\xbeiamas per tiksliai suformuotus kapiliarus ir i\xc5\xa1matuojamas pratek\xc4\x97jimo laikas. Kuo klampesn\xc4\x97 nafta tuo platesni turi b\xc5\xabti kapiliarai. J\xc5\xb3 ilgis priklauso nuo viskozimetro r\xc5\xab\xc5\xa1ies ir da\xc5\xbeniausiai b\xc5\xabna nuo 70 iki 210\xc2\xa0mm. Kuo kapiliaras ilgesnis tuo tikslesnis matuoklis. Pagrindiniai \xc5\xa1ios r\xc5\xab\xc5\xa1ies matuokliai kurie atitinka standartus yra gaminami su 400\xc2\xa0mm ilgio kapiliarais, o visas matuoklio ilgis b\xc5\xabna dvi p\xc4\x97dos. Naftos t\xc5\xabris, kuris turi pratek\xc4\x97ti, yra laikomas kapiliaro i\xc5\xa1gaubime, pa\xc5\xbeym\xc4\x97tu kalibravimo linijomis, kuris yra kapiliaro vir\xc5\xa1uj ir kai jis atidaromas skystis d\xc4\x97l sunkio j\xc4\x97gos ima tek\xc4\x97ti. Yra pusiau ir pilnai automatizuot\xc5\xb3 matuokli\xc5\xb3 kinematiniui klampumui matuoti. Jie naudoja sensorius, kad fiksuot\xc5\xb3 m\xc4\x97ginio pratek\xc4\x97jimo laik\xc4\x85 skirtingose kapiliaro vietose, taip pat gali tur\xc4\x97ti automatinio i\xc5\xa1valymo funkcij\xc4\x85.\n_START_SECTION_\nPuodelinis viskozimetras\n_START_PARAGRAPH_\nPuodeliniai viskozimetrai tai nustatyto t\xc5\xabrio cilindrai su nustatytomis kiaurym\xc4\x97mis cilindro dugne. Puodeliai gali b\xc5\xabti tokiu tipu: Zahn, Ford, Shell._NEWLINE_Matavimai yra atliekami greit ir paprastai. Cilindras yra panardinamas \xc4\xaf skyst\xc4\xaf ir skai\xc4\x8diuojamas laikas kol jis i\xc5\xa1trauktas i\xc5\xa1tu\xc5\xa1t\xc4\x97ja, i\xc5\xa1 laiko galima nustatyti klampum\xc4\x85. Taikoma kai klampumas yra didelis. Rezultatai n\xc4\x97ra tiksl\xc5\xabs, bet pakankami da\xc5\xbe\xc5\xb3, ra\xc5\xa1alo matavimams atlikti. Matavimai atliekami apie 20\xc2\xb0 C temperat\xc5\xabroje nes klampumas labai priklauso nuo temperat\xc5\xabros._NEWLINE_Saybolto universalus viskozimetras yra skirtas matuoti ma\xc5\xbeo ir vidutinio klampumo naftai. \xc5\xa0is \xc4\xafrenginys susideda i\xc5\xa1 cilindrinio rezervuaro, kuriame talpinamas tiriamas skystis, ir esan\xc4\x8dio po juo dar vieno rezervuaro \xc4\xaf kur\xc4\xaf patenka i\xc5\xa1 pirmo rezervuaro i\xc5\xa1b\xc4\x97g\xc4\x99s skystis. Cilindro formos talpykloje, kurioje laikomas skystis, apa\xc4\x8dioje yra tam tikro dyd\xc5\xbeio skyl\xc4\x97 ir skys\xc4\x8dio leidimas tek\xc4\x97ti ar sustabdymas yra atliekami kam\xc5\xa1\xc4\x8dio pagalba. Yra stebimas laikas per kur\xc4\xaf i\xc5\xa1 rezervuaro i\xc5\xa1teka 60 mililitr\xc5\xb3 naftos produkto esant pastoviai, kontroliuojamai temperat\xc5\xabrai. Klampumas yra nustatomas i\xc5\xa1 laiko.\n_START_SECTION_\n\xc5\xa0alto \xc4\xafsukimo simuliatorius\n_START_PARAGRAPH_\n\xc5\xa0is metodas taikomas nustatyt variklio alyvos klampumui -5\xc2\xb0 -40\xc2\xb0 C temperat\xc5\xabr\xc5\xb3 diapazone. Veikimo principas\xc2\xa0\xe2\x80\x93 elektrinis variklis suka statori\xc5\xb3, kuris yra rotoriaus viduje. Tarpas tarp j\xc5\xb3 yra pripildomas alyva. Temperat\xc5\xabra yra matuojama netoli vidin\xc4\x97s statoriaus sienel\xc4\x97s ir palaikoma tokia pat at\xc5\xa1aldytu mi\xc5\xa1iniu tekan\xc4\x8diu per statori\xc5\xb3. Rotoriaus greitis yra sukalibruotas kaip klampumo funkcija. Rezultatai gaunami i\xc5\xa1 kalibravimo ir rotoriaus sukimosi grei\xc4\x8dio._NEWLINE_Viskozimetras skirtas skirtas pastoviai steb\xc4\x97ti skys\xc4\x8dio temperat\xc5\xabr\xc4\x85 ir klampum\xc4\x85. Technologija pagr\xc4\xafsta paprasta ir patikima elektromagnetine koncepcija. Dvi rit\xc4\x97s magneti\xc5\xa1kai ver\xc4\x8dia jud\xc4\x97ti st\xc5\xabmokl\xc4\xaf \xc4\xaf priek\xc4\xaf ir atgal ta pa\xc4\x8dia pastovia j\xc4\x97ga. \xc4\xaemontuota schema analizuoja st\xc5\xabmoklio keliavimo pirmyn ir atgal laik\xc4\x85 ir nustato skys\xc4\x8dio klampum\xc4\x85. Deflektorius esantis vir\xc5\xa1 st\xc5\xabmoklio \xc4\xafsiurbia skyst\xc4\xaf \xc4\xaf matavimo kamer\xc4\x85. Pastovus st\xc5\xabmoklio jud\xc4\x97jimas leid\xc5\xbeia gauti naujus skys\xc4\x8dio m\xc4\x97ginius, o tuo pa\xc4\x8diu i\xc5\xa1valo ir matavimo kamer\xc4\x85. Kameroje \xc4\xaftaisytas RTD temperat\xc5\xabros detektorius. \xc5\xa0is matuoklis padarytas i\xc5\xa1 ner\xc5\xabdijan\xc4\x8dio plieno ir gali matuoti klampum\xc4\x85 nuo 0.2 iki 20,000 cP. Did\xc5\xbeiausias srauto greitis per matuoklio galvut\xc4\x99 yra 3,66 m/sec.'